BOKGOBAPUKU BJA INTHANETENG
GO YA KA DINAGA
IKGOKAGANYE LE RENA
Tše di latelago
Puku ya ka ya Ditaba tša Beibele
Dihlatse tša Jehofa
DILO TŠE DI LEGO GONA
Nywageng e sego kae pele ga mo, Hanna o be a nyamile kudu. O be a nyamišitšwe ke gore o be a sa kgone go ba le ngwana mola a be a tloga a mo nyaka. Bjale ka letšatši le lengwe ge a be a etetše taberenakeleng ya Jehofa, o ile a rapela a re: ‘Hle Jehofa, o se ke wa ntebala! Ge o ka nnea morwa, ke holofetša gore ke tla go nea yena e le gore a go hlankele bophelo bja gagwe ka moka.’
Jehofa o ile a araba thapelo ya Hanna gomme ka morago ga dikgwedi tše itšego a belega Samuele. Hanna o be a rata mošemanyana wa gagwe kudu moo a ilego a thoma go mo ruta ka Jehofa e sa le yo monyenyane kudu. O ile a bolela le monna wa gagwe a re: ‘Gateetee ge Samuele a godile gomme a se sa anya, ke tla mo iša taberenakeleng gore a yo hlankela Jehofa gona.’
Samuele yo monyenyane ga se a ka a dumelela dilo tše mpe tšeo di bego di direga moo taberenakeleng di mo dira gore a kgaotše go hlankela Jehofa. Eupša ka ge go be go na le batho ba sego kae feela bao ba bego ba rata Jehofa, e be e šetše e le kgale Jehofa a sa bolele le motho le ge e le ofe. Ge Samuele a godile, go ile gwa direga se se latelago:
Samuele o be a robetše ka taberenakeleng ge a ekwa lentšu le mmitša. O ile a araba a re: “Ke nna yo.” Ke moka a tsoga a kitimela go Eli a re: “Ke nna yo, ka ge o mpiditše.”
Eupša Eli a re: ‘Ga se ka go bitša; boela o yo robala.’ Ka gona Samuele a tloga a yo robala.
Ke moka a kwa lentšu le mmitša la bobedi le re: “Samuele!” Yena a tsoga a kitimela go Eli gape. A fihla a re: “Ke nna yo, ka ge o mpiditše.” Eupša Eli a re: “Ga se ka go bitša morwa wa ka. Boela o yo robala.” Ka gona Samuele a tloga a yo robala.
Samuele o ile a gola gomme a ba moahlodi wa mafelelo wa Isiraele. Ge a thoma go tšofala, batho ba re go yena: ‘Re kgethele kgoši yeo e tlago go re buša.’ Samuele o be a sa nyake go dira se, ka gobane kgoši ya bona e be e le Jehofa. Eupša Jehofa o ile a re a theetše seo batho ba se bolelago.
Leina la mošemanyana yo a lego mo seswantšhong ke mang, gomme ba bangwe ba ke bomang?
Samuele o be a na le nywaga e mekae ge a be a tlišwa go tlo hlankela tenteng ya Jehofa, gomme mmagwe o be a mo direla’ng ngwaga o mongwe le o mongwe?
Maina a barwa ba Eli e be e le bomang, gona e be e le batho ba mohuta mang?
Samuele o ile a ba eng ge a godile, gona go ile gwa direga’ng ge a be a thoma go tšofala?
Ke mohlala ofe o mobotse woo Elikana a o beetšego dihlogo tša malapa tabeng ya go etelela pele borapeding bja therešo? (1 Sam. 1:3, 21; Mat. 6:33; Bafil. 1:10)
Ke melaetša efe e mene ya madimabe yeo monna yo mongwe a ilego a tla le yona go tšwa ntweng, gona e ile ya kgoma Eli bjang?
Baisiraele ba ile ba kgopiša Jehofa bjang, gomme rena lehono re ka thekga bjang Mmušo wa gagwe ka potego? (1 Sam. 8:5, 7; Joh. 17:16; Jak. 4:4)
Samuele o Ile a Dula a Dira Dilo tše di Lokilego
O ka ekiša bjang Samuele gomme wa dira dilo tše di lokilego gaešita le ge batho ba bangwe ba dira dilo tše mpe?
Ke’ng seo se bego se sa tlwaelega ka tsela yeo Samuele a godišitšwego ka yona? Ke’ng seo se mo thušitšego gore tumelo ya gagwe e gole ge a be a le taberenakeleng?
Didirišwa tša go ithuta Beibele
Dikgatišo tše di Lego Gona
Tirelo ya Rena ya Mmušo
Ditaba go ya ka Dinaga
Tša Molao go ya ka Dinaga
Dipotšišo Tšeo di Botšišwago Kudu ka Dihlatse tša Jehofa
Mediro ya Dihlatse tša Jehofa
Lefaseng ka Moka
Ntšha Moneelo wa go Thekga Modiro wa Rena wa Lefase ka Bophara